KOMISSION ASETUS (EY) N:o 427/98,
annettu 23 päivänä helmikuuta 1998,
maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna komission asetuksella (EY) N:o 1587/96 (2), ja erityisesti sen 28 artiklan,
sekä katsoo, että
komission asetuksessa (ETY) N:o 210/69 (3), sellaisena kuin se on viimeksi muutettuna asetuksella (EY) N:o 2283/97 (4), vahvistetaan komissiolle säännöllisesti toimitettavat maitotuotteiden markkinoiden hallinnointiin liittyvät tiedot; Uruguayn kierroksen monenvälisissä kauppaneuvotteluissa tehdyn maataloussopimuksen täytäntöönpanolla edellytetään vientiä koskevien lisätietojen tai tarkempien tietojen toimittamista sopimuksen sitoumusten noudattamiseksi; saadun kokemuksen perusteella jäsenvaltiot tulkitsevat tietyt tähän asiaan liittyvät säännökset eri tavoin; sen vuoksi ne olisi täsmennettävä; määräpaikan muutosta koskevat tiedonannot voidaan rajoittaa ainoastaan niihin tapauksiin, jolloin ennalta vahvistettu ja tosiasiallisen määräpaikan tuki poikkeavat toisistaan; kyseiset säännökset olisi mukautettava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 210/69 6 artiklan 3 kohta seuraavasti:
1. Korvataan a alakohta seuraavasti:
"a) yhdistetyn nimikkeistön koodin ja määräpaikan koodin mukaisesti eritellyt määrät, joiden tullimuodollisuudet on saatettu päätökseen, eriteltyinä lisäksi seuraavasti:
i) määrät, joille maksetaan tukea
ii) määrät, joille ei makseta tukea."
2. Korvataan c alakohta seuraavasti:
"c) maitotuotteita koskevan nimikkeistön koodin mukaisesti vientitukia varten eritellyt määrät, joihin on sovellettu komission asetuksen (ETY) N:o 3665/87 20 artiklan 3 kohdan säännöksiä, jos sovellettu tuen määrä poikkeaa todistuksessa ilmoitetusta määrästä, sekä todistuksessa ilmoitetun määräpaikan mukaisen tuen ja tosiasiallisesti sovelletun tuen erotus;".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Edellä olevaa 2 kohtaa sovelletaan kuitenkin 1 päivästä heinäkuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä helmikuuta 1998.